{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javna rasprava o Nacrtu prijedloga iskaza o procjeni učinaka Prijedloga Zakona o Sveučilištu u Slavonskom Brodu "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Institut za razvoj obrazovanja","Detaljna procjena","Institut za razvoj obrazovanja (IRO), kao stručna organizacija koja se bavi razvojem politika visokog obrazovanja, smatra važnim istaknuti kako bi se prilikom osnivanja bilo kojeg javnog visokog učilišta u Hrvatskoj trebali javnosti pružiti valjani argumenti vezani uz niže navedene točke. Stoga, predlažemo da se javnost informira vezano uz sljedeće:\n\na) Nacionalno vijeće za visoko obrazovanje donijelo je 2010. dokument „Mreža visokih učilišta i studijskih programa u Republici Hrvatskoj“ koji u svojem opisu postojećeg stanja navodi: „uspostavom sedam javnih sveučilišta Republika Hrvatska dosegnula je maksimum koji je ostvariv, s obzirom na raspoloživ znanstveno-nastavni potencijal sada i u idućih 10 – 15 godina“ (str.12); \n\nb) Budući da je Hrvatski sabor 17.10.2014. izglasao Strategiju obrazovanja, znanosti i tehnologije RH, smatramo važnim da Prijedlog iskaza o procjeni učinka prijedloga Zakona o sveučilištu u Slavonskom Brodu detaljno i argumentirano objasni na koji će način doprinijeti ispunjavanju pojedinih ciljeva i mjera iz Strategije u području visokog obrazovanja;\n\nc) Zbog negativnog demografskog trenda, postojeća javna visoka učilišta imat će izazov s popunjavanjem upisnih kapaciteta javnih visokih učilišta uslijed smanjenog broja dostupnih kandidata za upis na visoka učilišta u narednom desetljeću. Osnivanje novih javnih sveučilišta moglo bi dodatno otežati rješavanje ove problematike pa bi prijedlog osnivanja Sveučilišta u Slavonskom Brodu trebao pružiti objašnjenje vezano uz navedenu problematiku;\n\nd) Također, u prijedlogu se navodi državni proračun kao većinski izvor osiguravanja financijskih sredstava potrebnih za podmirivanje troškova koji će nastati osnivanjem Sveučilišta. Prijedlog je napraviti financijsko-ekonomsku analizu tj. detaljnu analizu troškova i koristi (s posebnim naglaskom na analizu financijske održivosti iz perspektive izvora financiranja) kojom bi se dobio uvid u konačne iznose te strukturu troškova. Predlažemo da se napravi detaljna analiza opcija koja će omogućiti lakše donošenje odluka. Navedena analiza treba pokazati postoji li financijska te ekonomska opravdanost i održivost ovog zahtjeva.  \n\nIRO se ovim očitovanjem nema namjeru svrstati u pristalice ili protivnike osnivanja Sveučilišta u Slavonskom Brodu već želi ukazati na potrebu valoriziranja postojećih strateških dokumenta te na potrebu izrade financijsko-ekonomske analize zbog znatnih ograničenja u izdvajanju za visoko obrazovanje iz državnog budžeta (posebno u odnosu na europski prosjek izdvajanja za visoko obrazovanje iz državnih budžeta zemalja članica EU). Smatramo da navedeni prijedlozi IRO-a predstavljaju minimum potrebnih analiza pri pokretanju novog javnog sveučilišta kako bi se osigurala dugoročna održivost i razvoj sektora visokog obrazovanja u Hrvatskoj. Na kraju, to smatramo presudnim za izgradnju povjerenja u sustav u kojem se razvoj događa planski, sustavno te u skladu s postojećim strateškim i drugim važećim propisima."]
[2,"Institut za razvoj obrazovanja","Detaljna procjena,\nStručni nositelj","a"]
[3,"Institut za razvoj obrazovanja","Detaljna procjena,\n1. Problem","Analiza postojećeg stanja koja bi trebala ukazati  na potrebu osnivanaj novog Sveučilišta treba biti detaljnija, sadržajnija te obuhvatnija. Veći dio uputa za opisivanja problema nije primijenjen."]
[4,"Institut za razvoj obrazovanja","Detaljna procjena,\n4. Usporedba opcija","Nedovoljno detaljno razrađeni troškovi i koristi; nisu korišteni podaci, analize, inputi s neformalnih konzultacijama, statistički podaci itd. Nije napravljena ni kvalitativna ni kvantitativna analiza troškova i koristi. \n\nNije napravljeno sljedeće: „Prilikom analize učinaka sažeto: odredite gospodarske (financijske), društvene koristi i troškove te koristi i troškove zaštite okoliša, odredite i odvojeno procijenite specifične učinke (npr. administrativne troškove, učinak na gospodarske subjekte u sektoru/području, učinak za tržišno natjecanje; učinak na socijalni status građana, zaštitu lokalnog područja okoliša i dr. Kod fiskalnih učinaka kratko i sažeto navedite očekivane fiskalne učinke na državni proračun.“"]